
 TEHNILISED TINGIMUSED 
Teema: Kinnistu liitumine 
Asukoht: Kogre , Tallinn 
Käsitletud: Sademe- ja drenaažvee ärajuhtimine 
Kinnistu sademe- ja drenaažvesi juhtida Kogre tn de200 sademeveetorusse kasutades olemasolevat de160 sademeveeühendust. Liitumispunkt (kontrolltoru) paikneb kuni 1m kaugusel väljapool kinnistu piiri, tänavamaal. 
Kinnistult ärajuhitav sademe- ja drenaažvee vooluhulk tuleb ühtlustada kinnistu piires. Kinnistusiseselt on lubatud liitumispunkti ühendada üks isevoolne sademeveetoru läbimõõduga maksimaalselt de110 ning sellise languga mis täite h/d=0,95 korral laseb sademevett läbi kuni 10 l/s. 
Kinnistule tuleb enne sademevee ühiskanalisatsiooniga liitumist projekteerida voohulga regulaatorkaev millega piiratakse ja hoitakse maksimaalset vooluhulka 10 l/s ka siis kui kinnistu torustik läheb valingvihmade korral surve alla. Regulaatorkaev on kinnistu sisese sademevee süsteemi osa ning kinnistu omaniku hallata. Regulaatorkaev ei saa olla liitumispunktiks. 
Eelvoolu surve alla sattumisel ja vee tagasivoolu vältimiseks näha drenaažtorustikule ette tagasivooluklapid või ülepumpamine. 
Sademeveekanalisatsiooni juhitava sademevee reostusnäitajate piirväärtused peavad vastama Vabariigi Valitsuse määrusele nr 61, 08.11.2019. 
Kanalisatsiooni paisutuskõrguseks loetakse kinnistu poolt esimese ühiskanalisatsiooni juurde kuuluva kanalisatsioonikaevu kaane kõrgusest 10 cm võrra kõrgem tase. Kinnistu kanalisatsioonil peavad olema allpool ühiskanalisatsiooni paisutustaset paiknevatel reo- ja sademeveeneeludel ning drenaaživee äravoolul kaitseseadmed uputuste ja tagasivoolu vältimiseks. Tallinna Vesi ei vastuta paisutuskõrgusest allpool olevatest sanitaarseadmetest tingitud uputuse eest. 
Ühiskanalisatsiooni juhitava reovee reostusnäitajate piirväärtused peavad vastama Tallinna Linnavolikogu määrusele nr 37, 15.06.2006 „Tallinna ühisveevärgi ja -kanalisatsiooni kasutamise eeskiri“. 
Projekteerimisel arvestada Tallinna Vee tehniliste nõuetega. 
Ehitusprojekt (põhi- või tööprojekti staadiumis) esitada Tallinna Veele läbivaatamiseks ja arvamuse saamiseks pädeva isiku poolt allkirjastatult digikonteineris aadressile tvesi@tvesi.ee. 
Ühisveevärgi ja -kanalisatsiooni torustike (sh ühendustorustikud koos liitumispunktidega) ehitamiseks esitada Tallinna Veele enne liitumislepingu sõlmimist tööprojekt. 
Tehnilised tingimused kehtivad 1 aasta. 
AS Tallinna Vesi tehnilised nõuded ja servituutidega seonduv informatsioon on leitav aadressil: https://tallinnavesi.ee/tehnilised-nouded/ 

